stanford-oval/wikipedia huggingface dataset:
תחרות פרסי הטלוויזיה לילדים ולנוער ה-2
מועמדים וזוכים > משחק

| השחקן הטוב ביותר בסדרת דרמה | השחקנית הטובה ביותר בסדרת דרמה |
| --- | --- |
יובל סגל - כראמל אברהם ארנסון - פלמ"ח  אקי אבני - מקיף מילאנו  עילי צ'פמן - מקיף מילאנו  שאדי מרעי - המתחם ה-25  שחר טבוך - אינפיניטי: לירית בלבן - כראמל אלונה סער - פלמ"ח  ליאנה עיון - בת השוטר  מיקה צור - מקיף מילאנו  נאיה בינשטוק - מקיף מילאנו  נועה אסטנג'לוב - מיוחדת
השחקן הטוב ביותר בסדרה קומית: השחקנית הטובה ביותר בסדרה קומית
יובל סמו - אבא מטפלת אבי דנגור - לבד בבית  אבי גרייניק - האחיין שלי בנץ  אורי ורד - האחיין שלי בנץ  יניב ביטון - ילדי בית העץ  עומר עציון - האחיין שלי בנץ: נטע רוט - לבד בבית גיתית פישר - האחיין שלי בנץ  דאנה איבגי - אבא מטפלת  נועה אסטנג'לוב - האחיין שלי בנץ  רוני הדר - ילדי בית העץ
מועמדים וזוכים > בימוי

| הבימוי הטוב ביותר בסדרת דרמה | הבימוי הטוב ביותר בסדרה קומית |
| --- | --- |
לליב סיון - מיוחדת אביעד קידר - שקשוקה  יהונתן בר אילן - מקיף מילאנו  רועי פלורנטין - בת השוטר  רועי שגב - כראמל: שירלי דשא - ילדי בית העץ אופיר בועז - גולדה ומאיר  אילן רוזנפלד - זאת שלי  דן מסר - האחיין שלי בנץ  יוגב יפת - אבא מטפלת
מועמדים וזוכים > תסריט

| התסריט הטוב ביותר בסדרת דרמה | התסריט הטוב ביותר בסדרה קומית |
| --- | --- |
רועי שגב, שירילי דשא – כראמל אבנר ברנהיימר, אסיה לבטוב, מיכל מונצ'ז – שקשוקה  אבנר ברנהיימר, יאיר פרי, נוי כרמל, דפנה לוסטיג – מקיף מילאנו  יהונתן בר אילן, עדן גוריון, נעה גוסקוב, הדר ארזי סראנו, דניאל ברק, אביב פנקס, עומר גולדמן, יאיר פרי - פלמ"ח  מיכל קופר קרן, ליאור ירון, אדווה בולה, מיכאל שטרן, נועה בן שימול, הדר תדמור – מיוחדת: דרור ויידמן, ברק כהן, מתן בלומנבלט, מאיה סובול, איל אפטר, לילך ברנע לשם, הדר תדמור – האחיין שלי בנץ אלעד חן, רז יובן - אבא מטפלת  יניב זוהר, נדב פרישמן, מתן בלומנבלט, דניאל סלגניק, טוליק פיפלקס – לבד בבית  שירילי דשא, רועי שגב - ילדי בית העץ  שירילי דשא, רועי שגב, יגאל שפירא – מי פה הבוס?
מועמדים וזוכים > קטגוריות נוספות

| --- | --- |
עריכת התמונה הטובה ביותר: ינון פורת, גיל וסלי – להציל את חיות הבר אורן נבות, טל הייק, עידית אלוני, נמרוד ישראלי – סליחה על השאלה - ילדים  חן שביט שגב, רן מאירוביץ – ילדי בית העץ  מיכל פארן – שקשוקה  ניר כהן, דניאל דור, נוהר חסין, אורי בירגר – האחיין שלי בנץ
הצילום הטוב ביותר: בנימין חירם – כראמל אשר בן יאיר – מקיף מילאנו  אשר בין יאיר – פלמ"ח  מטיאס זגוני – מיוחדת  עופר דורי ודורון פרחי – אינפיניטי  רועי גלוסקא – האחיין שלי בנץ
הניהול האמנותי הטוב ביותר: עדו דולב – כראמל אדם גזלה – מיוחדת  בתיה סגל-פיק ומיכאל פיק – פרפר נחמד  יצחק רונן וסרשטיין – פלמ"ח  נריה בן ארי – האחיין שלי בנץ  עדו דולב – ילדי בית העץ
הליהוק הטוב ביותר: ענבר דוד – האחיין שלי בנץ מורן מרציאנו – אינפיניטי  מורן מרציאנו – בת השוטר  מורן מרציאנו – כראמל  מיכל קורן – מקיף מילאנו  ענבר דוד – מיוחדת
האיפור הטוב ביותר: רויטל דרום – כראמל אליה קדם והילה מינס – מקיף מילאנו  גלית שניידמן – פלמ"ח  ליאת שיניין – אבא מטפלת  מאיה לוי שמאי – בת השוטר  מאיה לוי שמאי – האחיין שלי בנץ
המוזיקה המקורית הטובה ביותר: יאיא כהן אהרונוב ואמיר לקנר – ילדי בית העץ אלי סורני – מקיף מילאנו  בן זיידמן ודניאל מרקוביץ' – כראמל  דניאל סלומון – מיוחדת  צליל בירן, דידי שחר, טל בלכרוביץ' ומתן גוב ארי – פרפר נחמד
עיצוב הפסקול הטוב ביותר: קובי ניסים – האחיין שלי בנץ דרור מנצורה – בת השוטר  מיכאל אמת – מקיף מילאנו  שחר גיא – מיוחדת  תומר קורן ויוני מרי – אינפיניטי
עיצוב התלבושות הטוב ביותר: חוה לוי רוזלסקי – כראמל בת חן פור – שקשוקה  גל בונט – פרפר נחמד  ים ברוסילובסקי – פלמ"ח  יפעת כנפי – האחיין שלי בנץ  מאיה מור – מקיף מילאנו  קרן איל מלמד – ילדי בית העץ  שירי מוצניק גרינשטיין – בת השוטר
פרס מפעל חיים: ציפי שביט
שיאני זכיות > לפי תוכנית

| תוכנית | מועמדויות |
| --- | --- |
כראמל: 8
האחיין שלי בנץ: 4
להציל את חיות הבר: 2
ילדי בית העץ: 2
אבא מטפלת: 1
לבד בבית: 1
מיוחדת: 1
סליחה על השאלה - ילדים: 1
פרפר נחמד: 1
שיאני זכיות > לפי גוף שידור

| גוף שידור | מועמדויות |
| --- | --- |
כאן חינוכית: 20
טין ניק: 1
שיאני זכיות > לפי חברת הפקה

| תוכנית | מועמדויות |
| --- | --- |
יולי אוגוסט הפקות: 10
נאוי פרו בע"מ: 4
יואב גרוס הפקות: 1
שיאני מועמדויות > לפי תוכנית

| תוכנית | מועמדויות |
| --- | --- |
האחיין שלי בנץ: 15
מקיף מילאנו: 13
כראמל: 11
מיוחדת: 9
ילדי בית העץ: 9
פלמ"ח: 8
אבא מטפלת: 6
בת השוטר: 6
אינפיניטי: 5
לבד בבית: 4
פרפר נחמד: 4
שקשוקה: 4
גולדה ומאיר: 2
להציל את חיות הבר: 2
סליחה על השאלה - ילדים: 2
שיאני מועמדויות > לפי גוף שידור

| גוף שידור | מועמדויות |
| --- | --- |
כאן חינוכית: 78
yes: 32
TeenNick: 23
HOT: 11
ערוץ זום: 5
ערוץ הילדים (BIGI): 2
ניק ג'וניור: 2
שיאני מועמדויות > לפי חברת הפקה

| תוכנית | מועמדויות |
| --- | --- |
יולי אוגוסט הפקות: 22
סומיוקו בע"מ: 18
ענני סטודיוז: 17
נאוי פרו בע"מ: 16
שמונה הפקות: 9
יואב גרוס הפקות: 6
דנה ושולה סטודיו בע"מ: 6
סלוצקי אפיקי תקשורת: 6
STORYZ: 5
אולפני הרצליה: 2
מגישים

אסף גולן ובר מיניאלי – פרס השחקנית הטובה ביותר בסדרת דרמה
יהודה בוחבוט – פרס הליהוק
משה אבוטבול ועדי ביטי – פרס השחקן הטוב ביותר בסדרת דרמה
נריה קראוס ושחר טבוך – פרס תוכנית המגזין הבידור וההעשרה הטובה ביותר
יואב גינאי ואליס זאנו – פרסי עיצוב פסקול ומוזיקה מקורית
קרינה שטוטלנד ואלונה סער – פרס השחקנית הטובה ביותר בסדרה קומית
יפעת הללי אברהם ועלמה קבילרו – פרס ניהול אמנותי
יוני פרוים וקים אור אזולאי – פרס השחקן הטוב ביותר בסדרה קומית
סמדר שיר ושחר טבוך – פרס התוכנית הטובה ביותר לגיל הרך
איתי יעקב ועומר דרור – פרס תלבושות ואיפור
עידו גרינברג ומאיה כהן – פרס הבימוי הטוב ביותר בסדרה קומית
קיץ ברבנר ועלמה קבילרו – פרסי צילום ועריכה
דורית מזרחי ולאון שניידרובסקי – פרס הבימוי הטוב ביותר בסדרת דרמה
לירון זייד ומשי קלינשטיין – פרס סדרת התעודה הטובה ביותר
עדן דניאל גבאי, עודד פז ואסף אמיר – פרס מפעל חיים
רז שכניק ועומר נודלמן – פרס הסדרה הקומית הטובה ופרס התסריט בסדרה קומית
ערן סויסה וקים אור אזולאי – פרס לסדרת הדרמה הטובה ופרס התסריט בסדרת דרמה
ביאורים

1 2 3 4 5 6 7 8  פתוח להצבעת קהל הילדים.
הערות שוליים

↑  קול קורא לתחרות היצירה הטלויזיונית לילדים ונוער #2 2022, באתר האקדמיה הישראלית לקולנוע וטלוויזיה
↑  הוכרזו המועמדים בתחרות פרסי הטלוויזיה לילדים ולנוער, באתר אייס, 24 בנובמבר 2022
↑  ציפי שביט תקבל פרס מפעל חיים על תרומתה לילדים ולנוער על המסך, באתר ynet, 29 בנובמבר 2022
↑  תוכניית הגמר – תחרות פרסי הטלוויזיה לילדים ונוער 2#, באתר האקדמיה הישראלית לקולנוע וטלוויזיה
↑  מיטל קפלן, הזוכים והזוכות בתחרות פרסי האקדמיה לטלוויזיה לילדים ונוער #2, באתר www.israelfilmacademy.co.il
רד באטנס

| --- | --- |

רד באטנס, 1978
 לידה:  5 בפברואר 1919 ניו יורק סיטי שבניו יורק שבארצות הברית
 פטירה:  13 ביולי 2006 (בגיל 87) סנטרי סיטי שבלוס אנג'לס שבארצות הברית
 סוגה מועדפת:  מערבון 
 מדינה:  ארצות הברית 
 תקופת הפעילות:  מ-1935 
 פרסים והוקרה:  פרס אוסקר, פרס גלובוס הזהב,
 פרופיל ב-IMDb
 
רד באטנס (באנגלית: Red Buttons;‏ 5 בפברואר 1919 - 13 ביולי 2006) היה שחקן קולנוע וקומיקאי אמריקאי יהודי. באטנס הוא זוכה פרס אוסקר לשחקן המשנה הטוב ביותר ובפרס גלובוס הזהב לשחקן המשנה הטוב ביותר לשנת 1957 על הופעתו בסרט "סיונרה".
ביוגרפיה

באטנס נולד בשם אהרון צ'אווט בניו יורק סיטי לזוג מהגרים יהודים סופי ומייקל צ'אווט.
זכה לכינוי ולשם הבמה העתידי שלו "רד באטנס" בזכות שערו האדמוני והחליפה איתה עבד כשומר בבית מלון בצעירותו. החל את דרכו כשחקן מתחיל בברודוויי לאחר שכוכב הקולנוע חוזה פרר בחר בו לתפקיד משנה באחת המחזות.
בשנת 1943 גויס באטנס לצבא האמריקאי ושירת בחילות האוויר של צבא ארצות הברית כבדרן במופעים עבור לוחמים וטייסים בתקופת מלחמת העולם השנייה, באטנס שירת באותה יחידה עם מיקי רוני ובידר לוחמים בחזית האירופאית.
קריירת משחק

הופעתו של באטנס בדרמה המצליחה של ג'ושוע לוגאן "סיונרה" בתפקיד טייס חיל האוויר האמריקאי ג'ו קלי הייתה שונה ורצינית הרבה יותר מתפקידיו הקומיים המוקדמים.
בזכות הופעה זו לצידו של מרלון ברנדו בשנת 1957 הפך למעשה באטנס לכוכב קולנוע, לאחר שזכה בפרס אוסקר לשחקן המשנה הטוב ביותר ופרס גלובוס הזהב לשחקן המשנה הטוב ביותר.
לאחר זכייתו באוסקר השתתף באטנס בדרמת המלחמה "היום הארוך ביותר" בתפקיד הצנחן האמריקאי ג'ון סטיל, בסרט ההרפתקאות של הווארד הוקס "האטרי!" ובדרמה הקומית "רומן עדין".
ב-1965 שיחק באטנס בדרמה "הארלו" על חייה של כוכבת הקולנוע ג'ין הארלו בתפקיד סוכנה של הארלו (קרול בייקר) ארתור לנדאו, בעבורו הועמד באטנס לפרס גלובוס הזהב לתפקיד המשנה הטוב. ב-1969 הופיע בדרמה המהוללת של סידני פולאק "הם יורים גם בסוסים", על פי ספרו של הוראס מקקוי, והועמד לפרס גלובוס זהב שלישי על תפקידו בתור המלח הארי קליין.
לקראת סוף שנות ה-70 שיחק באטנס בסרט האסונות "הרפתקה בפוסידון" בתפקיד ג'יימס מרטין ובפנטזיה המוזיקלית "חברי הדרקון אליוט" בתפקיד אוגי העוזר של ד"ר טרמינוס.
ב-1980 שיחק בסרט האסונות "כאשר הזמן אוזל" לצד פול ניומן. ב-1985 הופיע באטנס בעיבוד הטלוויזיוני של איירווין אלן לספר ההרפתקאות הקלאסי "אליס בארץ הפלאות" בתפקיד  הארנב הלבן.
את הופעותיו האחרונות כשחקן ערך באטנס בשנות ה-90 במותחן של לארי כהן "האמבולנס" ובקומדיות הרומנטיות "זה יכול לקרות לך" ו"זה הסיפור שלנו" של רוב ריינר.
את שנותיו האחרונות בילה באטנס בעיקר בגמלאות והפציע רק בסדרה "ER" בה שיחק כשחקן אורח בחמישה פרקים, על הופעתו בפרק בשנת 2005 הועמד לפרס אמי.
חיים אישיים

אשתו הראשונה של באטנס הייתה השחקנית רוקסנה ארלן לה היה נשוי במשך כשנתיים עד שהתגרשו. לאחר מכו נישא להיליין מקנורטון והתגרש לאחר 14 שנה. אשתו השלישית הייתה אליסיה פארטס, לה נשאר נשוי במשך 34 שנה עד למותה. מנישואיו נולדו לבאטנס בן, אדם ובת, איימי.
באטנס נפטר ב-13 ביולי 2006 כתוצאה מלחץ דם גבוה בביתו שבסנטרי סיטי לוס אנג'לס, בן 87 היה במותו.
באטנס ממוקם במקום ה-71 ברשימת "קומדי סנטרל 100".
פילמוגרפיה

סיונרה (1957)
לחקות את הגנרל (1958)
חמישה שבועות בכדור פורח (1962)
האטרי! (1962)
היום הארוך ביותר (1962)
גאי פיור- אי (1962)
רומן עדין (1963)
הלב הבוגדני שלך (1963)
במעלה החוף (1965)
הארלו (1965)
מאמן במה (1966)
הם יורים גם בסוסים (1969)
הרפתקה בפוסידון (1972)
גייבל ולומבארד (1976)
ויוה קאניבל (1977)
חברי הדרקון אליוט (1977)
חג המולד של רודולף ופרוסטי ביולי (1979)
כאשר הזמן אוזל (1980)
18 שוב (1988)
האמבולנס (1990)
זה יכול לקרות לך (1994)
זה הסיפור שלנו (1999)
צ'ארלס האודלי

| --- | --- |

 לידה:  1 במרץ 1887 ויקטוריה, אוסטרליה 
 פטירה:  27 בפברואר 1947 (בגיל 59) 
 ענף מדעי:  גאולוגיה 
 מקום לימודים:  אוניברסיטת מלבורן 
 מוסדות:  אוניברסיטת הפדרציה אוסטרליה 
 פרסים והוקרה:  מפקד במסדר האימפריה הבריטית  מדליית הקוטב 
 
צ'ארלס ארצ'יבלד ברוקס האודלי (באנגלית: Charles Archibald Brookes Hoadley ‏ 1 במרץ 1887 בוויקטוריה - 28 בפברואר 1947 בוויקטוריה) היה גאולוג אוסטרלי.
חייו

האודלי סיים את לימודיו באוניברסיטת מלבורן בשנת 1911 כמוסמך להנדסת מכרות, והיה חבר במשלחת אוסטרלאסיה לאנטארקטיקה בהנהגת דאגלס מוסון, בשנים 1911–1914. האודלי היה חבר בקבוצת הבסיס המערבי. כף האודלי, שקבוצת הסיור והמחקר גילתה, נקרא על שמו.
בשנים 1914–1916 היה האודלי מרצה להנדסה בבית הספר למכרות בבלאראט, ויקטוריה, ולאחר זאת התמנה למנהל המכון הטכנולוגי של פוטסקריי (1992-1916), משרה בה החזיק עד מותו בשנת 1947. בשנת 1915 קיבל את מדליית הקוטב מטעם המלך ג'ורג' החמישי ובשנת 1936 הוכתר בתואר מפקד במסדר האימפריה הבריטית.
חייו > צופיות

בשנת 1909 ייסד האודלי את אחת מקבוצות הצופים הראשונות בפוטסקריי, מלבורן, מדינת ויקטוריה. הוא היה מפקח ראשי של סניף עמותת הצופים במלבורן, משנת 1927 עד 1937.
הערות שוליים

↑  http://www.coolantarctica.com/Antarctica%20fact%20file/History/biography/hoadley_charles.htm Coolantarctica Biography of Hoadley]
| --- | --- |
בקרת זהויות :  ADB: hoadley-charles-archibald-brookes-6688  ISNI: 0000 0003 7761 3756  NLA: 48563771  PIC: 297154  Trove: 1469582  VIAF: 254898462   WorldCat (עם VIAF): 254898462
בנטלי הונאודירס

| --- | --- |

 מאפיינים כלליים
 יצרן:  בנטלי
 שנות ייצור:  הוצג ב-1999 (דגם קונספט)
 חברת אם:  תאגיד המכוניות האירופי פולקסווגן
 סיווג:  מכונית קונספט, בתצורה מכונית ספורט קופה המוגדרת מכונית על
 אורך:  4,430 מ"מ
 רוחב:  1,980 מ"מ
 גובה:  1,190 מ"מ
 בסיס גלגלים:  2,650 מ"מ
 מפרט טכני
 מנוע:  W12 צילינדרים 8,004 סמ"ק המפיק 623 כ"ס ב-6,000 סל"ד (מנוע פולקסווגן, ("W12 engine" (אנ')))
 הילוכים:  תמסורת ידנית – 5 מהירויות
 מהירות מרבית:  350 קמ"ש
בנטלי הונאודירס (באנגלית : Bentley Hunaudières) היא מכונית קונספט, בתצורה מכונית ספורט קופה המוגדרת מכונית על מתוצרת יצרנית כלי הרכב הבריטית בנטלי שבבעלות תאגיד המכוניות האירופי פולקסווגן, אשר הוצגה לראשונה בתערוכת המכוניות בז'נבה, שווייץ, בשנת 1999
מפרט טכני

2 דלתות קופה
2 מושבים
מנוע מרכזי – אחורי 8.0 ליטר
סוג הנעה : הנעה אחורית
צמיגים - קדמיים : 265/30 ZR 20, אחוריים : 335/35 ZR 20
ראו גם

בנטלי EXP 9 F
הערות שוליים

↑  "בנטלי הונאודירס" ultimatecarpage.com/car/47/Bentley-Hunaudieres
↑  "בנטלי הונאודירס" carsuk.net/bentley-hunaudieres-the-bentley-that-became-a-bugatti
↑  "בנטלי הונאודירס" קונספט supercars.net/blog/1999-bentley-hunaudieres-concept
↑  מכוניות "בנטלי" קונספט - תמונות / ראו תמונות "בנטלי הונאודירס" autowp.ru/bentley/concepts
↑  "בנטלי הונאודירס" diseno-art.com/encyclopedia/vehicles/road/cars/bentley_hunaudieres
רהיט

שולחן, סוג של רהיט
הגדרת המושג רהיט אינה הגדרה מדויקת. על פי רוב, רהיט הוא עצם המצוי בתוך בניין, או במקום פתוח ומעוצב (גינה, רחוב) המשמש להישענות (מושבים ומיטות), אחסון (למשל, ארונות, כונניות, שידה, שעון, כיסא) או החזקת עצמים ומשטחי עבודה בגובה הרצוי מעל פני השטח (שולחן, אצטבה). מרבית הרהיטים הם ניידים ועמידים במשך שנים רבות.
יוצאים מן הכלל:
רהיטים מתכלים.
רהיטים המקובעים למקומם (ספסל רחוב).
רהיטים שיוצרו כחלק מהבניין בו הם מוצבים (כגון ארון קיר שחלק מדפנותיו הם קירות הבניין).
חפצים ניידים המצויים בבתים ואינם נתפשים כריהוט (מקרר, תמונה ארגז).
הרהיט יכול להיבנות בעיצוב אמנותי, והרהיטים נחשבים כחלק מתחום האמנות הדקורטיבית. בנוסף לשימושם המעשי של הרהיטים, הם יכולים לשמש למטרות סימבוליות או דתיות. רהיטים ביתיים, יחד עם אבזרים כשעונים ואבזרי תאורה, משמשים ליצירת אווירה נעימה ונוחה בחלל הפנימי. ניתן לייצר ריהוט מחומרי גלם רבים, כגון עץ, מתכת, פלסטיק, ואפילו קרטון.
רהיטים בתקופה הנאוליתית

ריהוט היה חלק מהסביבה המעוצבת בידי האנושית בתרבויות שלא נדדו. ניתן לראות ראיות לשרידי רהיטים מהתקופה הנאוליתית ומאוחר יותר בעת העתיקה בצורה של ציורים, כמו ציורי הקיר שהתגלו בפומפיי;
מגוון רהיטי אבן ייחודיים נחשפו בכפר הנאוליתי שממוקם באורקני. האתר מתוארך ל-2500-3100 לפנה"ס ובשל המחסור בעץ שהיה באורקני, אנשי סקארה נאלצו לבנות באמצעות אבן, חומר זמין שניתן לעבד אותו בקלות ולהפוך אותו לפריטים שימושיים בתוך הבית. כל בית הראה רמה גבוהה של תחכום והיה מצויד במגוון נרחב של רהיטי אבן, החל מארונות, שידות ומיטות למדפים, מושבי אבן ועוד. שידת אבן נחשבה כחשובה ביותר כפי שבאופן סמלי פנתה לעבר הכניסה בכל בית, ולכן זה היה הפריט הראשון שאתה רואה כאשר אתה נכנס, מספר יצירות אמנות דקורטיביות כגון מספר כדורים חצובים באבן נאוליתית נמצאו גם באתר.
העולם הקלאסי

ריהוט עתיק נמצא כבר בטומולוס מה-8 לפנה"ס, טורקיה. פריטים שנמצאו במקום כוללים שולחנות אוכל משובצים. ישנם גם יצירות ששרדו מהארמון האשורי מהמאה ה-8 או ה-9 לפנה"ס. השטיח העתיק ביותר ששרד, הוא שטיח פאזיריק מהמאה ה-3 לפנה"ס שהתגלה בקבר קפוא בסיביר. רהיטים עתיקים ששוחזרו ממצרים כוללים מיטות מוזהבות, כיסאות מקבר קווין, ודוגמאות רבות כגון תיבות, מיטות וכיסאות מ-2550 לפני הספירה.
ראו גם

ריהוט נגיש
לקריאה נוספת

פיל, צ'רלוט ופיטר, ספר אומנות דקורטיבית, תרגום: בון, 2000.
פלמינג, ג'ון והיי הונוור, יון של אומנות דקורטיבית. ניו יורק: הרפר ורוו, 1977.
דיימלר מג'סטיק

| --- | --- |

Daimler Majestic
 מאפיינים כלליים
 יצרן:  The Daimler Company Limited (אנ')
 שנות ייצור:  1958 – 1962
 יחידות שיוצרו:  1,490
 הרכבה:  בריטניה בריטניה
 מודל קודם:  Daimler Regency (אנ')
 מודל אחריו:  דיימלר מג'סטיק מייג'ור
 חברת אם:  The Birmingham Small Arms Company Limited (BSA) (אנ') (עד שנת 1960)  יגואר (משנת 1960)
 סיווג:  מכונית סלון
 אורך:  5,000 מ"מ
 רוחב:  1,790 מ"מ
 גובה:  1,600 מ"מ
 משקל:  1,800 ק"ג
 בסיס גלגלים:  2,900 מ"מ
 מפרט טכני
 מנוע:  6 צילינדרים, בטור, 3,794 סמ"ק המפיק 149 כ"ס ב-4,400 סל"ד, יחס דחיסה 7.5:1  V8 צילינדרים, בטור, 4,561 סמ"ק המפיק 220 כ"ס ב-5,500 סל"ד (יוצר מאוקטובר 1960)
 הילוכים:  תמסורת אוטומטית - 3 מהירויות מתוצרת "Borg-Warner" (אנ')
 מהירות מרבית:  161.9 ק"מ
 צריכת דלק:  14.6 ליטר ל-100 ק"מ (מנוע 3,794 סמ"ק)
"דיימלר מג'סטיק"
דיימלר מג'סטיק (באנגלית: Daimler Majestic) היא מכונית סלון מתוצרת יצרנית הרכב The Daimler Company Limited (אנ') אשר יוצרה בין השנים 1958 – 1962 בבריטניה.
"דיימלר מג'סטיק"

יוצרו 1,490 יחידות.
דגמים: DF316/7 ,DF318/9.
דגם "דיימלר מג'סטיק" היה מאופיין במרכב בעל קווים עגולים וייחודיים.
דגם "דיימלר מג'סטיק" הורכב משלדת מונוקוק.
4 דלתות.
5 נוסעים.
מנוע בנזין, הנעה אחורית.
מנוע ברזל יצוק.
מאייד כפול "S.U" מסוג "HD6".
סוג דלק: בנזין המסופק על ידי משאבה מכנית AC.
מסנן שמן: זרימה מלאה של "Tecalemit" עם עוקף בטיחותי.
מערכת קירור מים: משאבה ומאוורר, נשלטים באמצעות תרמוסטט.
הגה כוח.
בלמים: 4 בלמי דיסק.
חללי הפנים הורכבו לפי סגנון מכוניות דיימלר הקלאסיים ביותר, שכלל שימוש נרחב בעור וכמה חידושים של התקופה כמו התא האחורי המפריד, מצית הסיגריה האחורי, ושימוש נרחב בתאורה: אורות קריאה, כולל לנוסעים מאחור ואור לתא המטען.
מחיר היחידה בשנת 1958 בבריטניה עמד על 2,495 לירה שטרלינג לרבות מיסוי של 832 לירה שטרלינג.
תאוצה בין 0–97 היא 14.2 שניות (מנוע 3,794 סמ"ק).
ראו גם

דיימלר 22
דיימלר פריליין
דיימלר SP250
דיימלר 250
הערות שוליים

↑  "דיימלר מג'סטיק", מנוע 4,561 סמ"ק classiccars4sale.net/classic-car-review
↑  "דיימלר מג'סטיק", "דיימלר מג'סטיק מייג'ור web.archive.org/web/20121121124324
↑  Smith, Brian E. (1972). The Daimler Tradition. Isleworth, UK: Transport Bookman. ISBN 0851840043
↑  Lord Montagu and David Burgess-Wise Daimler Century ; Stephens, 1995 ISBN 1-85260-494-8
בוסטון טרייר

| --- | --- |

 שימושים:  מלחמות שוורים וכן צייד עכברים
 קבוצה:  כלב לוויה
 תכונות
 משקל:  מחולק ל-3 קבוצות  מתחת ל-6.8 ק"ג  בין 6.8 ל-9 ק"ג  מ-9 עד 11.5 ק"ג
 גובה כתפיים:  38–43 ס"מ
 תוחלת חיים:  12–15
 אופי:  נחרץ וטוב מזג
 אילוף:  הסתגלות גבוהה
 תיאור:  מלא חיים, אינטליגנטי, בעל חוש הומור, אלגנטי, מעביר רושם של נחישות, כוח ואקטיביות עם סגנון אצילי ועדין
בוסטון טרייר הוא גזע כלבים שמקורו בארצות הברית ובכך מהווה את אחד הגזעים היחידים שפותחו בארצות הברית. מקורו של גזע קטן זה הוא כנראה בהכלאות של בולדוג וטרייר אנגלי לבין בולדוג צרפתי ובוקסר אשר נעשו בבוסטון. יש המכנים את הבוסטון טרייר כ "הג'נטלמן האמריקאי" או כ"כלב הלאומי של ארצות הברית".
תיאור הגזע

הבוסטון טרייר הוא כלב עם מבנה גוף ריבועי חסון, קומפקטי, קצר ושרירי בעל קו גב ישר ועומק חזה בולט. נשיאת גופו קלה ומלאת חן, גפיו חזקות וישרות וזנבו קצר. ראשו של הבוסטון טרייר קצר וריבועי רמז למורשת הבולדוג - המתבטא גם באופיו הנחרץ. עיניו עגולות וגדולות המרוחקות זו מזו, ואוזניו קטנות וזקופות. שערו של הטרייר הבוסטוני קצר, חלק, מבהיק ובעל מרקם עדין. צבעיו מנומר, שחור או מעין שחור אדמדם עם כתמים לבנים. מגדלי הגזע מבחינים בין שלוש קבוצות של הבוסטון טרייר הנקבעים על פי המשקל של הכלב: בקבוצה הראשונה (הקלה) הכלבים שוקלים מתחת ל 6.8 ק"ג. בקבוצה השנייה (הבינונית) הכלבים שוקלים עד 9 ק"ג. הקבוצה השלישית (הכבדה) בה הכלבים שוקלים מתחת 11.4 ק"ג.
מזג

הבוסטון טרייר הוא כלב מלא חיים, אינטליגנטי, אלגנטי מעביר רושם של נחישות, כוח ואקטיביות עם סגנון אצילי ועדין. הבוסטון טרייר הוא כלב חכם, בן לוויה מסור ומעניק אהבה וידוע בסבלנותו ואהבתו לילדים. הבוסטון טרייר מתאים להיות גם בן לוויה לאנשים מבוגרים, ולעיתים קרובות משמש ככלב לטיפול ושיקום אנשים עם צרכים מיוחדים. הבוסטון טרייר רגישים מאוד לטון הדיבור של בעליהם, ולכן הם קלים יחסית לאילוף. האינטליגנציה שלהם, והרצון שלהם לרצות את בעליהם, מאפשרת להם ללמוד ללא בעיה ובמהירות רבה. בעלי כלבים רבים מדווחים כי הבוסטונים שלהם משמשים ככלבי שמירה טובים ואשר נובחים רק בשעת הצורך. בתוך כך, יש כאלה המדווחים כי כלביהם אינם נובחים כלל. בעקבות תכונותיו החיוביות וגודלו הקומפקטי, הבוסטון טרייר הוא מהכלבים הפופולריים ביותר בארצות הברית.
בעיות בריאותיות

כלבים אלה, בעלי מבנה פנים פחוס וקצר, עלולים לסבול מבעיות נשימה בשעת לחץ או מאמץ (בעיקר בתנאי מזג אוויר קשים, חום או קור). בנוסף, הם עשויים לנחור או לרייר. בעקבות אגן הירכיים הצר של הבוסטוניות ומבנה הראש הרחב של הגורים, המלטות של גזע זה עלולות להיות מסובכות ולעיתים יש צורך לערוך ניתוח קיסרי. בעיות לב וסרטן העור נמצאו כבעיות שכיחות לגזע, כמו גם בעיות עיניים הנובעות מכך שהן בולטות מארובות העיניים. במספר כלבים אשר הורבעו על ידי מגדלים לא אחראיים נתגלו בעיות התפתחות הקשורות לליקויים בגולגולת, במוח ובעצמות של הכלבים.
תנאי מחיה

הבוסטון טרייר מתאים לגור בדירה בעיר כמו גם בסגנון חיים כפרי. גזע זה יחסית לא פעיל כאשר גר בבית ויכול להסתדר גם ללא גינה. הבוסטון טרייר רגיש לתנאי מזג אוויר קיצוניים.
תוחלת חיים

בין 12–15 שנים, למרות שיש בוסטונים רבים המגיעים לגילאים מופלגים הרבה יותר.
גודל השגר

בין 3–4 גורים. כאמור, בגלל הראש הרחב של הגורים, ניתוח קיסרי הוא דבר שבשגרה אצל גזע זה.
בית המכס העליון

| --- | --- |

 מידע כללי
 סוג:  בית מכס, מבנה לשעבר 
 כתובת:  מפגש כביש 91 עם כביש 888, סמוך לקצרין 
 מיקום:  רמת הגולן 
 מדינה:  ישראל 
 מייסדים:  המנדט הצרפתי בסוריה ובלבנון 
 הקמה ובנייה
 תקופת הבנייה:  ? – העשור של 1920
 תאריך פתיחה רשמי:  שנות ה־20 של המאה ה־20 
 קואורדינטות:  33°00′41″N 35°39′04″E﻿ / ﻿33.01147°N 35.65115°E﻿ / 33.01147; 35.65115
  (למפת אצבע הגליל מוגדלת) בית המכס העליון(למפת אצבע הגליל רגילה) בית המכס העליון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית המכס העליון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית המכס העליון
 
בית המכס העליון הוא מבנה היסטורי ברמת הגולן, השוכן מצפון לצומת בית המכס בה נפגשים כביש 91 וכביש 888.
היסטוריה

בית המכס העליון הוקם בשנות ה-20 של המאה ה-20 בידי שלטונות המנדט הצרפתי בסוריה ובלבנון, סמוך לגבול עם שטח המנדט הבריטי בארץ ישראל. המתחם שכן על כביש חיפה-דמשק, כשני קילומטרים ממזרח לגשר בנות יעקב שעל נהר הירדן. בית המכס העליון החליף את בית המכס התחתון שקדם לו, ואשר שכן בערוץ הירדן, סמוך לגשר. באתר החדש הוקמו סככת בידוק לרוחב הכביש, מספר מבני שירות ומנהלה סביב המבנה המרכזי, אורוות ורחבת מסדרים.
בשנת 1941, עת סוריה נשלטה בידי צרפת של וישי, בוצר המתחם מחשש לתקיפה בריטית. במלחמת העצמאות הפך המתחם לבסיס של הצבא הסורי ושימש כנקודת המוצא לתקיפה הסורית על המושבה משמר הירדן ב-6 ביוני 1948 ולכיבושה ב-10 ביוני 1948. ב-18 במאי 1948 החליט מפקד הפלמ"ח יגאל אלון לבצע פשיטה על הבסיס הסורי. הפשיטה בוצעה בליל ה-18 במאי על ידי פלוגה מחטיבת יפת"ח בפיקודו של ראובן נצר. היעד נכבש לאחר קרב קצר והמתחם הסורי פוצץ. הפשיטה המוצלחת שיבשה את תוכנית הפלישה הסורית ודחתה את ההתקפה על משמר הירדן בשבועיים. 10 סורים נהרגו במהלך הפלישה וקצין אחד נשבה. ב-10 ביולי 1948, במסגרת מבצע ברוש, היה אמור גדוד של חטיבת כרמלי לכבוש את בית המכס העליון, אך בניית הגשר הצף על הירדן לא הושלמה, וההתקפה לא יצאה אל הפועל.
ממלחמת העצמאות ועד 1967 שימש בית המכס העליון כמרכז למוצבי הסורים באזור. כמו כן שימש המקום למפגש של ועדת שביתת הנשק ישראל–סוריה.
במלחמת ששת הימים הופצץ המקום על ידי חיל האוויר ולאחר מכן נכבש בידי צה"ל. ב-15 ביוני 1967 אירע באזור אסון בית המכס העליון, כאשר לוחמי גדוד 13 של חטיבת גולני נשלחו למקום כדי לאסוף נשק ותחמושת ממוצבים סורים נטושים. בפיצוץ שאירע בבונקר כ-100 מטרים מדרום למבנה נספו 11 לוחמים. תשעה מהם נקברו בקבר אחים בנהריה, ופרטי האירוע מעולם לא הוסברו במלואם למשפחות.
במהלך מלחמת יום הכיפורים הגיעו כוחות סורים עד לאזור. סמוך לבית המכס שוכנת אנדרטה לזכר חללי אגד ארטילרי 212 שנפלו במהלך המלחמה. מאז 1967 נותר המבנה ללא שימוש, ומצבו הלך והתדרדר. דלתות, חלונות ומשקופים נגנבו ממנו, ועל קירותיו המחוררים מפגעי המלחמות רוססו כתובות גרפיטי.
בשנת 2012 רכש איש העסקים ליאו גלזר את המתחם מידי מינהל מקרקעי ישראל, בכוונה להופכו למלון בוטיק בשער הכניסה לרמת הגולן. גלזר הסכים להקים במתחם בית המלון אנדרטה לזכר חללי אסון בית המכס העליון. בשנת 2017 נחנכה האנדרטה במלאת חמישים שנה לאסון. מאז שנת 2023 המלון פעיל ונקרא "פרא".
המבנה

האדריכל בצלאל רינות תיאר את המבנה כדלקמן:
"קיימת תחושה שנעשה כאן ניסיון לבנות מבנה שישדר פאר ומכובדות ולא כדי...
המבנה מייצג שלטון אירופי, צרפתי ליתר דיוק. היה עליו למלא תפקיד כפול: לייצג שלטון זר אבל גם את תרבותו של השולט, שאף היא זרה לתרבות המקומית...
הסיבה שעמדה מאחורי המבנה שבולט בזרותו בגולן הבזלתי היא העובדה שהצרפתים עצמם הם אלו שאיישו את התפקידים המרכזיים במעבר הגבול החשוב. זאת בניגוד לבריטים שנעזרו לצורך כך בתושבים מקומיים."
למבנה המרכזי בבית המכס העליון מעמד של אתר מורשת.
גלריה

המבנה המרכזי במהלך שיפוצו, יולי 2017
המבנים בעת הסבתם לבית מלון, 2014
מראה במתחם
תקריב של המבנה
חצר בית המלון
בית המלון החדש
בריכת בית המלון מאי 2021
ראו גם

אסון בית המכס העליון